g]kfn ;/sf/ -;lrj:t/\_ sf] ldlt @)&$÷\*÷@& sf] lg0f{ofg';f/ :jLs[t

विषादी अवशेष द्रुत बिश्लेषण कार्यक्रम संचालन कार्यबिधि २०७१ (प्रथम संशोधन २०७४)

पृष्ठभूमि

**बाली बिरुवामा शत्रुजीवहरु नियन्त्रण गर्न प्रयोग गरिएका रसायनिक विषादीहरु सवै तत्कालै विखण्डन भएका हुँदैनन् । विषादीहरुको प्रकृति र वातावरणीय प्रभाव अनुसार विषादीहरुको बालीमा रहने अवशेष मात्रा एवम अवधि पनि फरक फरक हुन्छ । ताजा तरकारी लगायत तत्काल उपभोग गरिने कृषि उपजमा रहेको रासायनिक विषादीहरु उपजको उपभोग संगै मानव शरिरमा प्रवेश गर्छ । रसायनिक विषादीहरु मानव स्वास्थका लागि पनि घातक हुन्छन् । मारक मात्रा र प्रकृति अनुसार विषादीले मानव स्वास्थमा पार्ने असर पृथक हुन्छ । कृषि उपजको गुणस्तरलाई विषादी अवशेषको मात्राले प्रभाव पार्दछ । नेपालमा आपुर्ति गरिने विषादीको अधिकतम मात्रा तरकारी उत्पादनमा खपत हुने अनुसन्धानबाट देखिएको परिप्रेक्षमा रसायनिक विषादीको असान्दर्भिक प्रयोग र यसवाट जनस्वास्थ्यमा पर्ने कुप्रभावलाई निरुत्साहित गर्ने अभिप्रायले तरकारी, फलफुल आदि तत्काल उपभोग गर्न सकिने कृषि उपजको थोक वजारलाई नै लक्षित गरी स्थलगत रुपमा शीघ्र बिश्लेषण गर्न खाद्य ऐन २०२३, उपभोक्ता संरक्षण ऐन २०५४, जीवनाशक विषादी नियमावली २०५०, स्थानीय प्रशासन ऐन, २०२८ ले गरेको व्यवस्था, समेतका आधारमा “विषादी अवशेष द्रुत बिश्लेषण कार्यक्रम संचालन कार्यबिधि २०७१” नेपाल सरकारवाट जारी गरी लागु गरिएको अवस्थामा हाल यस्ता प्रयोगशालाहरुको थप माग भई आएको र देशका सातवटै प्रदेशहरुको विभिन्न स्थानमा स्थापना गरी संचालनको लागि सामयिक परिमार्जन आवश्यक भएकोले पहिलो संसोधन २०७४ जारी गरी लागु गरिएको छ ।**

१.संक्षिप्त नाम र प्रारम्भ :

**१.१ यो कार्यविधिको नाम विषादी अवषेश द्रुत विश्लेषण कार्यक्रम संचालन कार्यविधि, २०७१(प्रथम संशोधन २०७४) रहेको छ ।**

**१.२ यो कार्यविधि नेपाल सरकार बाट स्वीकृत भएको मिति देखि लागु हुनेछ ।**

२. परिभाषा :

**विषय र प्रसंगले अर्को अर्थ नलागेमा,**

**क) “ विषादी अवशेष द्रुत बिश्लेषण” भन्नालेः उपभोगका लागि तयार भएका ताजा कृषि उपजमा तोकिएको मापदण्ड अनुसारको विषादीले गर्ने असर वा विषादीको मात्रा शिघ्र पत्ता लगाउने कार्य वा विधि सम्झनु पर्छ।**

**ख) “रुकावट प्रतिशत** (Inhibition Percentage)” **भन्नाले: विषादीको कारणले मानिस वा जनावरमा हुने ईन्जाईम कोलिनस्टरेजको उत्पादन तथा सञ्चालनमा विषादीले गर्दा रोकिने प्रकृया वा रोकिने दरलाई सम्झनु पर्छ ।**

**ग) “विरुवा उपज” भन्नाले: वनस्पति जन्य उत्पादन तथा उप उत्पादन जुन उपयोगका लागि योग्य मानिएको भन्ने सम्झनु पर्छ ।**

**घ) “विशर्जन” भन्नाले :परिक्षण गर्दा खान अयोग्य देखिएका वनस्पति जन्य उत्पादन तथा उप उत्पादनको सुरक्षित तवरले नष्ट गरिने कार्यलाई सम्झनु पर्छ ।**

**ङ) “विषादी” भन्नाले : वीऊ र विरुवा बन्ने भाग, विरुवा, रुख, पशुपंछी, कृषिजन्य पदार्थ, वन तथा वन पैदावर, जनस्वास्थ्य र निर्माण कार्य एवं मौरी तथा च्याउमा हानी पु–याउने रोग, कीरा, सुलसुले र अन्य हानिकारक बस्तुबाट बचाउन प्रयोग गरिने जैविक तथा रसायनिक पदार्थ त्यस्ता रोग, कीरा, सुलसुले र अन्य हानीकारक बस्तुहरुलाई आकर्षण वा बिकर्षण गर्ने पदार्थ** (Attractant/repellants), **फेरोमोन्स** (Pheromons)**, त्यस्ता रोग, कीरा, सुलसुले र अन्य हानीकारक बस्तुको बृद्घि नियन्त्रण गर्ने पदार्थ (IGS), बनस्पतिको बृद्घि नियन्त्रण गर्ने पदार्थ** (PGR)**, पातपतिङगर झार्ने पदार्थ** (Defoliant)**, ओषिलोपन कम गर्ने तथा सुकाउने पदार्थ** (Desiccant)**, फलफुलको संख्या पतल्याउने पदार्थ** (Thinning Material) **र समय नपुग्दै फलफुल झर्ने समस्या नियन्त्रण गर्ने उद्येश्यले प्रयोग गरिने पदार्थका अतिरिक्त बाली भित्र्याउनु अघि वा भित्राईसकेपछि भण्डारण र ओसार पसार गर्ने क्रममा कृषि उत्पादनमा पर्न सक्ने हानीलाई नियन्त्रण गर्न प्रयोग गरिने पदार्थ समेत लाई सम्झनु पर्छ ।**

च) “विषादी अवशेष” भन्नाले: वाली विरुवामा विषादी छरिसके पछि निश्चित समय सम्म सो विषादीको सक्रिय तत्वहरुको वालीमा रहेको मात्रा सम्झनु पर्छ ।

छ) “निर्देशक समिति” भन्नाले: कार्यक्रमलाई प्रभावकारी तवरले संचालन गर्नको लागि केन्द्र स्तरमा गठन गरिएको समितिलाई सम्झनु पर्छ ।

ज) “संचालन समिति” भन्नाले: विषादी अवशेष द्रुत बिश्लेषण सेवा संचालन एवम व्यवस्थापनको लागि गठन गरिएको समितिलाई सम्झनु पर्छ ।

झ) “प्रदुषित सामाग्री” भन्नाले: प्रदुषित सामाग्री भन्नाले विषादी अवशेष द्रुत बिश्लेषणबाट तोकिएको सिमा भन्दा बढि मात्रामा वा रुकावट प्रतिशत विषादी अवशेष भएको भन्ने सम्झनु पर्छ ।

ञ) “मन्त्रालय” भन्नाले : संघिय कृषि विकास मन्त्रालय सम्झनु पर्छ ।

**३. उद्देश्यः**

यस कार्य विधिका देहाय वमोजिमका उद्देश्य रहने छन् ।

३.१ उपभोगका लागि तयारी अवस्थामा रहेका कृषि उपजमा रासायनिक विषादीको अवशेष शीघ्र पत्ता लगाउनु,

३.२ विषादी अवशेष बिश्लेषण कार्यक्रम सहज रुपमा संचालन गर्नु,

३.३ विषादी अवशेषवाट सुरक्षित कृषि उपजको उपलव्धताको प्रत्याभूति गराउनु ।

**४ कार्यक्रम संचालन प्रक्रिया**

४.१ निर्देशक समितिको व्यवस्थाः

कार्यक्रमलाई प्रभावकारी तवरले संचालन गर्नको लागि मन्त्रालयस्तरमा देहाय वमोजिमको पदाधिकारीहरु रहेको निर्देशक समिति रहनेछः

क) अध्यक्ष: सचिव, कृषि विकास मन्त्रालय

ख) सदस्य: सह सचिव, कृषि विकास मन्त्रालय

ग) सदस्य: सह सचिव, गृह मन्त्रालय

घ) सदस्य: महानिर्देशक , कृषि विभाग

ङ) सदस्य: महानिर्देशक, खा.प्र.तथा गु.नि.बिभाग

च) सदस्य सचिव: कार्यक्रम निर्देशक, वाली संरक्षण निर्देशनालय

**४.२ संचालक समितिको व्यवस्था**

४.२.१ उपत्यका स्थित कालिमाटी फलफूल तथा तरकारी थोक वजारमा संचालन गरिने विषादी द्रुत विश्लेषण प्रयोगशालाको कार्यक्रमलाई प्रभावकारी तवरले संचालन गर्नको लागि देहाय वमोजिमको पदाधिकारीहरु रहेको संचालक समिति रहने छ ।

क) अध्यक्ष: अध्यक्ष, कालिमाटि फलफुल तथा तरकारी थोक वजार समिति

ख) सदस्य: जिल्ला कृषि विकास कार्यालय काठमाण्डौ, ललितपुर र भक्तपुरका वरिष्ठ कृषि विकास अधिकृत /स्थानिय तहमा कृषि हेर्ने प्रमुख

ग) सदस्य: वाली संरक्षण निर्देशनालयको अधिकृत प्रतिनिधि

घ) सदस्य: अधिकृत प्रतिनिधि, जिल्ला प्रशासन कार्यालय,काठमाण्डौ

ङ) सदस्य: थोक बिक्रेता संघ

च ) सदस्य: अनुगमन तथा मुल्याङ्कन शाखा कृषि बिभाग

छ) सदस्य: उपभोक्ता अधिकारकर्मी मध्ये कृषि विकास मन्त्रालयले मनोनयन गरेको प्रतिनिधि

ज) सदस्य: प्रतिनिधि, कृषक÷ कृषक समुह महासंघ

झ) सदस्य: प्रतिनिधि विषादी ब्यवसायी महासंघ

ञ) सदस्यः प्रतिनिधि, महानगरपालिका काठमाण्डौ

ट) सदस्यः प्रतिनिधि, खा.प्र तथा गु.नि. विभाग

ट) सदस्य: कार्यकारी निर्देशक, कालीमाटी फलफुल तथा थोक वजार समिति

ठ) सदस्य सचिव: प्रमुख, विषादी द्रुत विश्लेषण प्रयोगशाला

४.२.२ देशका अन्य विभिन्‍न स्थानहरुमा स्थापना गरिने विषादी द्रुत विश्लेषण प्रयोगशाला संचालनको लागि देहाय वमोजिमको पदाधिकारीहरु रहेको संचालक समितिको व्यवस्था गरिने छ ।

क) अध्यक्षः वरिष्ठ कृषि विकास अधिकृत जिल्ला कृषि विकास कार्यालय/स्थानिय तहमा कृषि हेर्ने प्रमुख

ख) सदस्यः वरिष्ठ वाली संरक्षण अधिकृत क्षेत्रीय वाली संरक्षण प्रयोगशाला

ग) सदस्यः वजार समितिको अध्यक्ष

**घ) सदस्यः अधिकृत प्रतिनिधि, जिल्ला प्रशासन कार्यालय**

**ङ) सदस्यः प्रतिनिधि, जिल्लास्तर कृषक समुह÷ कृषक समुह महासंघ**

**च) सदस्यः प्रतिनिधि, विषादी व्यवसायी संघ**

**छ) सदस्यः उपभोक्ता अधिकारकर्मी**

**ज) सदस्यः अधिकृत प्रतिनिधि, क्षेत्रीय खाद्य प्रविधि तथा गुण नियन्त्रण योगशाला**

**झ) सदस्यः प्रतिनिधि, नगरपालिका÷गाउ पालिका**

**ञ) सदस्य सचिवः प्रमुख, विषादी** द्रुत **विश्लेषण प्रयोगशाला**

**४.३ समितिमा रहने अध्यक्ष तथा सदस्यहरु आवश्यकता अनुसार मन्त्रालयले हेरफेर गर्न सक्ने छ ।**

४.४ निर्देशक समितिको काम कर्तव्य र अधिकार

**४.४.१ प्रयोगशालाबाट संचालित सेवाको अनुगमन र मुल्याङ्कन गर्ने तथा सरोकारवाला विच समन्वय गर्ने।**

**४.४.२ परिक्षण सेवा परिष्कार गर्न, तथा सेवा बिस्तार गर्नको लागि नेपाल सरकारलाई सुझाव सिफारिस गर्ने ।**

**४.४.३ सेवा संचालनका लागि कार्यक्रम संचालन, नमूना संकलन, परिक्षण, बिसर्जन, नतिजा शुरक्षण तथा संप्रेषण, शुल्क निर्धारण संवन्धि मापदण्ड तयार गर्ने ।**

**४.४.४ समितिले आप्mनो कार्य संचालनको लागि समितिको वैठकमा बिशेषज्ञ वोलाउने, राय लिने, छलफल गराउने गर्न सक्नेछ ।**

**४.४.५ समितिको वैठक कम्तिमा वर्षमा दुई पटक वस्नु पर्नेछ र अन्य आवश्यक अवस्थामा जुनसुकै वेला समितिको वैठक वस्न सक्नेछ**

**४.४.६ प्रयोगशालामा आवश्यक जनशक्ति व्यवस्थापनको लागि पहल गर्ने ।**

**४.४.७ समितिले आवश्यकता अनुसार निर्देशिका तयार गर्ने कार्य गर्नेछ ।**

**४.४.८ समितिको सचिवालयको कार्य वाली संरक्षण निर्देशनालयले गर्नेछ ।**

**४.४.९ अध्यक्षसंग परामर्श गरी समितिको वैठक सदस्य सचिवले बोलाउनेछ ।**

४.५ संचालक समितिको काम कर्तव्य र अधिकारः

**४.५.१ प्रयोगशालाबाट संचालित सेवाको अनुगमन र मुल्याङ्कन गर्ने तथा सरोकारवाला विच समन्वय गर्ने ।**

**४.५.२ परिक्षण सेवा परिष्कार गर्न, जनशक्ति व्यवस्थापन गर्न, निर्देशक समितिमा सुझाव पेश गर्ने ।**

**४.५.३ समितिको वैठक आवश्यक अवस्थामा जुनसुकै वेला वस्न सक्नेछ ।**

**४.५.४ अध्यक्षसंग परामर्श गरी समितिको वैठक सदस्य सचिवले बोलाउनेछ ।**

५. प्रयोगशाला इकाई संचालन

**५.१ विषादी अवशेष बिश्लेषण कार्यको लागि नेपाल सरकारले आवश्यकता अनुसारको इकाई तथा प्राबिधिक कर्मचारीको व्यवस्था गर्नेछ ।**

**५.२ प्रयोगशाला इन्चार्जको हकमा कम्तिमा कृषि सेवा बाली संरक्षण समुहको अधिकृत भै विषादी अवशेष द्रुत बिश्लेषणको तालिम प्राप्त गरेको हुनु पर्नेछ । सहायक कर्मचारीको हकमा वाली संरक्षण समुहको प्रा.स.÷ना.प्रा.स. भै विषादी अवशेष द्रुत बिश्लेषणको तालिम प्राप्त गरेको हुनु पर्नेछ ।**

**५.३ कार्य बोझ र आवश्यकता अनुसार परिक्षण इकाई संचालनको लागि नेपाल सरकारबाट आवश्यक संख्यामा कर्मचारीको व्यवस्था गरिनेछ ।**

**५.४ परिक्षणको कार्य प्रकृति अनुसार यसलाई सहज र प्रभावकारी ढंगले संचालन गर्न प्राबिधिकको दक्षता अभिबृद्धि तालिम एवम व्यवस्था, पुनर्ताजगी तालिमको व्यवस्था गरिनेछ ।**

**५.५ आवश्यकता र क्षमतालाई मुल्याङ्कन गरेर प्रयोगशालाको स्तर अभिबृद्धि गरिनेछ ।**

**५.६ स्थानीय आवश्यकता, माग र श्रोत साधनको उपलव्धताको आधारमा देशका विभिन्न भागमा प्रयोगशाला बिस्तार गरिनेछ ।**

**५.७ कालीमाटी स्थित कालिमाटी फलफूल तथा तरकारी थोक वजारमा संचालन गरिने विषादी** द्रुत **विश्लेषण प्रयोगशालाले देशका अन्य भागमा संचालनमा रहने यस प्रकारका प्रयोगशालाहरुको प्राविधिक सेवा टेवा तथा प्राविधिक अडिट गर्नेछ ।**

**५.८ विषादी** द्रुत **विश्लेषण प्रयोगशाला संचालन भएको स्थान जहा भए पनि सोही प्रदेशको अन्य तरकारी तथा फलफूल वजारमा नमुना जाच तथा अनुगमन गर्न सक्नेछ ।**

६.नमूना संकलन

**६.१ नमूना संकलन प्रकृयाः**

**६.१.१ अनुसूची १ अनुसारको फर्मेटमा तोकिएको कर्मचारीबाट परिक्षणको लागि नमूना संकलन गरिनेछ।**

**६.१.२ कृषि उपज परिक्षणको लागी नमूना संकलन गर्दा लट (सवारी साधन÷ह्रास÷थुप्रो) बाट सही प्रतिनिधित्व हुने गरी सामाग्रीहरु अनुसूची ६ अनुसारको परिमाणमा नमूना लिईनेछ ।**

**६.१.३ परीक्षणको लागि संवन्धित बिक्रेता, ठेकेदार, संकलक, थोक बिक्रेता र कृषकले परिक्षणको लागि आवश्यक परिमाणमा नमूना उपलव्ध गराउनु पर्नेछ । सो वापत कुनै मुल्य भुक्तानी गरिने छैन ।**

७. परिक्षण कार्य

**७.१ परिक्षण कार्य बढि उत्पादन हुने, बढि आयतनमा कारोबार हुने तथा अघिल्ला परिक्षणबाट प्रदुषित नतिजा प्राप्त सामाग्रीहरुलाई प्राथमिकता दिएर नमूना संकलन गरिनेछ । संकलित नमूनाहरु जाँच परिक्षणको मापदण्ड अनुसार परिक्षण गरिनेछ ।**

**७.२ परिक्षणबाट प्राप्त नतिजालाई रजिष्टर, कम्प्युटर तथा फायलमा अभिलेख राखिनेछ ।**

**७.३ प्रयोगशालाबाट** Spectrophotometer **मार्फत अर्गानोफस्फेट** (Organophosphata) **र कार्वामेट** (Carbamate) **समुहका रासायनिक कीटनाशक** (Insecticide) **विषादी र ढुसीनाशक** (Fungicide) **विषादी को आवश्यकता अनुसार परिक्षण गरिनेछ ।**

**७.४ प्रयोगशालावाट** DTC test Kit **वाट** Dithiocarbamate **ढुसीनासक विषादी र** PY Test Kit **वाट** Pyrathroids **समुहका रसायनिक कीटनाशक विषादी को आवश्यकता अनुसार परिक्षण गरिने छ ।**

**७.५ प्रयोगशालामा उपदफा ७.३ र ७.४ भन्दा भिन्न अन्य विषादी अवशेष** द्रुत **विश्लेषणको लागि कुनै नयाँ प्रविधि उपलव्ध भएमा निर्देशक समितिको अनुमतिवाट संचालन गर्न सक्नेछ ।**

**७.६ उपदफा ७.३ र ७.४ बमोजिम परीक्षण गर्दा अनुसूची २, अनुसूची ३ र अनुसूची ४ को वुदाँ नंम्बर ३ अनुसारको नतिजा प्राप्त भएमा त्यस्ता कृषिजन्य वस्तुलाई तोकिए बमोजिमको प्रक्रिया पुरा गरी विर्सजन गर्नु पर्नेछ ।**

**७.७ परिक्षणबाट प्राप्त नतिजाको प्रतिवेदन वाली संरक्षण निर्देशनालय, र संचालक समितिलाई उपलब्ध गराउनु पर्नेछ ।**

**७.८ संकलित नमूनाहरुको आवश्यकता अनुसार संरक्षण गरी राख्नु पर्ने अवस्थामा आफ्नै प्रयोगशालामा संरक्षण गरी वढिमा ७ दिन सम्म राखिनेछ र काठमाण्डौ उपत्यकाको हकमा संरक्षणको सुबिधा रहेको नेपाल सरकारको खाद्य प्रबिधि तथा गुण नियन्त्रण विभागमा रहेको प्रयोगशालामा पनि राख्न सकिने छ ।**

**७.९ अनुगमनको रुपमा नाकाहरु, संकलन केन्द्र, तरकारी वजार तथा कृषकको खेतवारीमा घुम्ती परीक्षण संचालन गर्न सकिने छ ।**

८. कार्यक्रम कार्यान्वयन

**८.१. उत्पादन तथा आपुर्ति पकेट÷स्थलहरुमा बाली संरक्षण निर्देशनालय, जिल्ला कृषि बिकास कार्यालय, वजार विकास समिति, विषादी व्यवसायी संघ, गाउ÷नगरपालिका कृषक समुह÷सहकारी, उपभोक्ता संगठनहरुवाट आवश्यकता अनुसार सचेतना कार्यक्रम संचालन गरिनेछ ।**

**८.२ विषादी अवशेष** द्रुत **विश्लेषण प्रयोगशाला इकाईबाट विषादी विश्लेषण परिक्षण गर्दा अनुसूची २, अनुसुची ३ र अनुसूची ४ अनुसारको मापदण्ड लागु गरिनेछ ।**

**८.३ विषादी अवशेष** द्रुत **विश्लेषण प्रयोगशाला इकाईबाट विषादी विश्लेषण परिक्षण को नतिजा प्राप्त नहुदा सम्म नमुना लिइएका कृषि उपजका लटहरुलाई विक्रि वितरण गर्न वाट रोक लगाउने व्यवस्था स्थानिय प्रशासनको सहयोगमा वजार विकास समितिले गर्नेछ ।**

**८.४ कृषि उपजमा परिक्षण गर्दा खान अयोग्य सुचकको नतिजा प्राप्त भएमा विसर्जन गरी प्रदुषित सामाग्रीको आपूर्तिकर्तालाई प्रत्येक आ.व. मा प्रथम पटक मौखिक रुपमा, दोश्रो पटक लिखित रुपमा सचेत गराइने छ ।**

**८.५ उपदफा ८.४ बमोजिम लिखित रुपमा सचेत गराउदा समेत अधिक मात्राको विषादी अवशेषयुक्त नतिजा प्राप्त भएमा उक्त कृषि उपज उत्पादनकर्ता वा संकलक वा थोक व्यापारीलाई बिक्रि बितरण गर्न वजार विकास समितिले निषेध गरी अभिलेखमा राखिनेछ ।**

**८.६ परिक्षण गर्दा अनुसुची २, ३ र ४ अनुसारको मापदण्ड वमोजिम क्वारेन्टीन गर्नु पर्ने र विसर्जन गर्नु पर्ने नतिजा वमोजिमका कृषि उपजहरुको व्यवस्थापनको जिम्मा वजार विकास समितिले लिनु पर्नेछ।**

**८.७ उपदफा ८.६ बमोजिम विर्सजन गर्नु पर्ने कृषि उपज विर्सजन गर्नका लागि विषादी अवशेष** द्रुत **विश्लेषण प्रयोगशाला इकाईबाट वजार विकास समितिलाई जानकारी पत्र पठाउनु पर्नेछ र वजार विकास समितिले स्थानीय प्रशासन कार्यालय र स्थानिय नगरपालिका र गाउ पालिकाको समन्वयमा अबिलम्ब विर्सजन गर्नु पर्नेछ ।**

**८.८ परिक्षणबाट अनुसुची २, ३ र ४ अनुसारको मापदण्ड वमोजिम विसर्जन गर्नु पर्ने नतिजा प्राप्त भएको प्रदुषित सामाग्रीलाई अनुसूची ५ अनुसारको मुचुल्का तयार गरी विसर्जन गरिनेछ ।**

९. अनुसन्धान तथा विकास र विषादी जनचेतना कार्यक्रम

**९.१ कार्यक्रमलाई प्रभावकारी रुपले कार्यान्वयन एवम बिस्तार गर्नको लागि बिषय वस्तुसंग संम्वन्धित बिषयमा निरन्तर रुपमा अनुसन्धान र बिकास गरिनेछ ।**

**९.२ प्रयोगशालाको प्रभाव क्षेत्रमा विषादी न्यूनीकरणलाई प्रभावकारी वनाउन प्रयोगशालाले आफ्नो श्रोत र साधन अनुसार विभिन्न कार्यक्रमहरु वनाई संचालन गर्न सक्नेछ ।**

१०.प्रयोगशाला संचालन र कर्मचारी सम्बन्धी व्यवस्था :

**१०.१ प्रयोगशाला संन्चालन र संन्चालनको लागि आवश्यक पर्ने कर्मचारीको व्यवस्था मन्त्रालयले गर्नेछ ।**

**१०.२ प्रयोगशालामा काम गर्दा रसायनको दुस्प्रभावबाट कार्यरत कर्मचारीको स्वास्थ्यमा पर्न सक्ने हानी नोक्शानी वापत जोखिम भत्ता नर्म्स अर्थ मन्त्रालयले तोके बमोजिम हुनेछ ।**

११. दण्ड सजाँय

**यस कार्यविधि संचालनमा वाधा अडचन पुराउने तथा विरुद्ध कार्य भएको ठहर भएमा प्रचलित कानून वमोजिम कारवाही हुनेछ ।**

अनुसुचि १

**विषादी द्रुत विश्लेषण प्रयोगशाला ईकाई**

**नमुना लिने फर्मेट**

**जाचको किसिमः नियमित÷छडके ÷अनुगमन**

**स्थान÷वजारको नामः**

**नमूना नं: ............................................ मितिः ..................................**

**वालीको नामः ..................................... जातः ...................................**

**पसल नं ÷ढुवानी साधन नं: ......................................................................**

**पसले वितरक सवारी चालकको नामः ........................................................**

**उत्पादित क्षेत्रः .....................................................................................**

**कृषक÷ कृषक समुह÷ संकलन केन्द्रको नामः ...................................................**

**ठेगानाः ..............................................................................................**

**कृषक परिचय पत्र नं: ............................................................................**

**संकलित नमुनाको लटको परिमाण संख्याः .........................................................................**

**…………………… ………………………**

**नमूना दिने नमुना लिने**

अनुसूची २

**विषादी अवशेष द्रुत विश्लेषण परिक्षण नतिजाको मापदण्ड**

**१. Inhibition % : ३५ प्रतिशत भन्दा कम – उपभोग योग्य हुने**

**२. Inhibition % : ३५ – ४५ प्रतिशत, ४–५ दिन क्वारेन्टिनमा राखी उपभोग योग्य हुने ।**

**३. Inhibition % : ४५ प्रतिशत भन्दा माथी उपभोगको लागि अयोग्य हुने र उक्त कृषि उपजलाई विसर्जन गर्ने ।**

**अनुसूची ३**

**PY Test Kit अनुसार परिक्षण गर्दाको नतिजा मापदण्ड**

**१. परिक्षण गरिएको नमुना** Blank **नमुना को रंगसंग दुरुस्त मिल्न गएमा विषादी नभएको (०)**

**२.** Blank **नमुना भन्दा वढि गाढा निलो रंग** (Stronger blue) **देखि गाढा वैजनी रंग** (Deep Purple) **आएमा विषादि रहेको तर खान योग्य (+१+२)**

**३. परिक्षण गरिएको नमुनामा कुनै रंग नदेखिएमा स्वास्थ्यको लागि हानिकारक खानाको लागि अयोग्य (+३)**

**अनुसूची ४**

**DTC Test Kit अनुसार परिक्षण गर्दाको नतिजा मापदण्ड**

**१.परिक्षण गरिएको नमुना** Blank **नमुना जस्तै कुनै रंग नदेखिएमा परिवर्तन नभएमा विषादि नभएको**

**२. परिक्षण गरिएको नमुनामा** Blank **नमुनाको तुलनामा गाढा निलो** (Stronger blue) **देखि गाढा वैजनी** (Deep purple) **रंगमा परिवर्तन भएमा** DTC **विषादी सुरक्षित तहमा रहेको (+१,**+**२)**

**३. परिक्षण गरिएको नमुना खैरो बैजनी** (grayish purple) **देखि हरियो** (Green) **रंग देखा परेमा विषादि अवशेष हानिकारक मात्रामा रहेको (+३)**

अनुसूची ५ **:**

**मुचुल्का**

**लिखितम् जिल्ला.................................गा.वि.स..........................................वडा नं.............स्थायी÷स्थीत बसोबास गर्ने वर्ष................... ........................................संस्था भएको मिति ........................... मा ......................................... मा वेचविखनका लागि .......... नं. को सवारी साधनमा ल्याई पु¥याईको÷विक्री भईरहेकोमा ........................................... मा अवस्थित विषादी अवशेष दु्रत विश्लेषण प्रयोगशालामा विषादीको अवशेष विश्लेषण गर्न प्रयोगशालाका प्राविधिकले ......................................तरकारी÷फलफूलको नमूना संकलन गरी विषादी अवशेष विश्लेषण गर्दा ४५ प्रतिशत भन्दा बढी इनहिविसन प्रतिशत पाईएकोले “विषादी अवशेष द्रुत विश्लेषण कार्यक्रम संचालन कार्यविधि २०७१” को अनुसूची २ मा व्यवस्था भए वमोजिम उपभोगका लागि योग्य नभएको हुदाँ यो मुचुल्का खडा गरी तपसिल बमोजिमका व्यक्तिहरुको उपस्थितमा मुचुल्का खडा गरियो ।**

**तपसिलः**

**१. विसर्जन गरिने कृषि उपजको परिमाण**

**–……………………………………….**

**–………………………………………..**

**–……………………………………….**

**–……………………………………….**

**२. उपस्थित**

**–………………………………….**

**–…………………………………**

**–……………………………......**

**इति संवत २०...... साल............... महिना.....................रोज...........शुभम् ।**

अनुसूचि ६M

Sample quantity of vegetable requirement for RBPR Sample

| **S.N.** | **Crop** | **Sample quantity for one sample** | | | | **Sample no** | **Remarks** |
| --- | --- | --- | --- | --- | --- | --- | --- |
| **No.** |  | **Wt.** | |
| 1. **Cole crops** | | | | | | | |
| 1.1 | Cauliflower, Cabbage, Broccoli, Chinese cabbage, etc | 2 | Head | not less than 250g | | One sample for less than 15 quintal and two sample for more than 15 quintal. | The size of sample must be equivalent to the size of maximum number of size of edible products. |
| 1.2 | Turnip, Radish etc. | 2 -6 | Root with or without leaf | not less than 250g | | " | " |
| 1. **Fruit crops** | | | | | | | |
| 2.1 | Brinjal, Sweet pepper | 4-6 | Fruit | not less than 250g | " | | " |
| 2.2 | Tomato, Okra, Hot pepper, garden pea | 6-20 | Fruit | not less than 250g | " | | " |
| 1. **Cucurbits** | | | | | | | |
| 3.1 | Pumpkin | 1-2\* | Fruit | more than 500g | '' | | \*If bigger size than weight basis |
| 3.2 | Squash, bottle gourd, Sponge gourd, cucumber Chayote etc | 2-3 | Fruit | not less than 500g | " | | The size of sample must be equivalent to the size of maximum number of size of edible products. |
| 3.3 | Bitter gourd, pointed gourd, etc. | 3-8 | Fruit | not less than **250g** | " | | " |
| 1. **Leafy vegetable** | | | | | | | |
| 4.1 | Small: Spinach, Garden cress, Amaranth, Mustard etc | 10-25 | Leaves/ Shoot /whole plant with or without root | not less than 250g | " | | " |
| 4.2 | Medium to big: Broad Leaf mustard, Curly mustard, garden lettuce, spring onion, green garlic, leafy cucurbits | 5-6 | Leaves/ shoot/ Whole plant with or without root | not less than 250g | " | | " |
| 5. | Beans (Yard long bean, cowpea, Broad bean, butter bean, sword bean etc.) | 15-25 | Whole pod | not less than 250g | " | | " |
| 6. | Carrot, Taro | 5-10 | Root/ rhizome | not less than 250g | One sample for less than 30 quintal and two sample for more than 30 quintal. | | " |
| 7 | Potato, onion | 5-10 | Tuber/ bulb | not less than 250g |  | | " |
| 8 | Garlic, ginger, etc. | 5-10 | bulb, rhizome | Not less than 250g |  | | " |
| 9 | Drum stick | 5-15 | Pod | not less than 250g |  | | " |
| 10 | Others edible crops and vegetable |  |  | not less than 250g |  | | As per required and recommended by committee |